Apphianus

Apphianus er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull.

Utseende 
En liten (ca. 1,5 millimeter), avlangt-oval, tett hårete, gulbrun klanner. Den kan overflatisk minne om visse kadaverbiller (Cholevinae), men har i motsetning til disse en tett hårkledning av nokså lange hår.

Levevis 
Klannerne lever av dødt dyrisk materiale og kan klare seg med svært lite fuktighet, slik at de kan spise tørrfisk, nålede tørre insekter, lær og andre tørre materialer. Ute i naturen lever de av kadavere, matrester i fuglereir, insektrester i vepse- og humlebol og lignende. De nyklekte larvene er svært aktive og kan komme seg inn gjennom ganske små åpninger. Denne arten lever i ørkener.

Utbredelse 
Arten er beskrevet fra Mojave-ørkenen i California.

Systematisk inndeling 

 Ordenen biller, Coleoptera
 Underordenen Polyphaga
 Overfamilien klannere, Dermestoidea – bare én familie
 Familien klannere, Dermestidae
 Underfamilien pelsbiller (pelsklannere), Attageninae  Laporte de Castelnau, 1840
 Stammen Apphianini Háva, 2014
 Slekten Apphianus Beal, 2005 - én art
 Apphianus yuccae Beal, 2005

Referanser

Eksterne lenker 
 

Biller formelt beskrevet i 2005
Dyr formelt beskrevet av Richard Sidney Beal
Klannere
USAs insekter